section_heading: Posljedice
paragraph_text: Za razvijanje borbenog raspoloženja stanovništva napadi su odigrali veliku ulogu, no cijena napadâ bila je velika i vremenom upitna. Već prije ranojesenskih aktivnosti, akcije su činile ilegalcima više štete nego koristi. Gubitci partijskih kadrova i žrtve po odmazdi okupatora i izdajnika bile su velike, pa je do polovice rujna trećina članova Partije uhićena, strijeljana ili internirana. Sredinom studenoga ranili su i uhitili Radu Končara.: Panoptikum - splitski heroji Ratna kronika Splita 1941.-1945. Pristupljeno 28. lipnja 2020. Italija je pojačala teror nad domaćim stanovništvom: masovna uhićenja, brojne smrtne presude na Izvanrednom sudu za Dalmaciju, mnogi su otpremljeni u sabirne logore, od čega samo iz Splita više od tisuću osoba je do pola prosinca 1941. internirano u talijanskim logorima.